
ACORD  26/2007, DE 17 DE GENER, DEL PLE DEL CONSELL DE 

L’AUDIOVISUAL DE CATALUNYA

Expedient núm.  98/2006-S – Ràdio Masroig  (Ajuntament de Masroig)
1. El Ple del Consell de l’Audiovisual de Catalunya va adoptar, en sessió de 15 de novembre de 2006, l’Acord 326/2006 mitjançant el qual s’incoava un procediment sancionador als operadors de radiodifusió sonora per ones terrestres amb modulació de freqüència de gestió pública i privada relacionats a l’Annex I i a  l’Annex II, i als operadors de televisió local de gestió pública i privada relacionats a l’Annex III i l’Annex IV respectivament, que s’incorporen al present Acord com a part integrant del mateix, que no havien complert amb el requeriment d’informació, per determinar la certesa i l’abast dels fets susceptibles de constituir una infracció de l’apartat h de l’article 10 de la Llei 2/2000 de 4 de maig del Consell de l’Audiovisual de Catalunya, en relació al segon paràgraf de l’article 11 de la llei dita.

2. Un d’aquests operadors era Ràdio Masroig, nom comercial de l’operador de radiodifusió sonora per ones terrestres amb modulació de freqüència de l’Ajuntament de Masroig.

3. Després d’haver notificat l’Acord d’incoació de l’expedient sancionador (Exp. 98/06-S), la senyora Roser Vives i Munté, alcaldessa de l’Ajuntament de Masroig ha presentat unes al·legacions en les quals es fa constar que actualment Ràdio Masroig no està en funcionament, atès que per Acord de 27 de juny de 2006 de la, llavors, Subdirecció general de mitjans audiovisuals (Acord del qual s’adjunta una còpia amb les al·legacions) es va declarar extingida la concessió per a la gestió indirecta per part de l’Ajuntament de Masroig. 
VIST que si no s’ha complert la obligació de comunicar al Consell de l’Audiovisual de Catalunya la oferta de programació és com a conseqüència que l’operador Ràdio Masroig no es troba actualment en funcionament 
Analitzats els antecedents, els fets i els fonaments de dret i d’acord amb el que disposa l’apartat g de l’article 10 i l’article 1, ambdós de la Llei 2/2000, de 4 de maig, del Consell de l’Audiovisual de Catalunya, així com l’article 34 de l’Acord 3/2001, 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya, el Ple del Consell de l'Audiovisual de Catalunya adopta els següents:

ACORDS

1. Sobreseure l’expedient sancionador incoat a Ràdio Masroig, nom comercial de l’operador de radiodifusió sonora per ones terrestres amb modulació de freqüència de gestió pública de l’Ajuntament de Masroig (Exp. 98/06-S).

2. Arxivar l’expedient sancionador incoat a l’operador esmentat. 

3. Notificar aquest acord a l’interessat.

Barcelona,  17 de gener de 2007
Josep M. Carbonell i Abelló



Rafael Jorba i Castellví
President

